KIRJALLINEN KYSYMYS E-2567/97 komissiolle esittäjä(t): Mihail Papayannakis (GUE/NGL) (24. heinäkuuta 1997)

Aihe: Kallithean yhteisessä käytössä oleva alueet

Fyysistä ja kulttuurista perintöä edustavat rakennukset ja yhteisessä käytössä olevat alueet ovat tärkeitä suurkaupunkien asukkaiden elämän laatuun vaikuttavia elementtejä. Tosiasia on, että kaupunkialueiden asukkaat osoittavat kasvavaa mielenkiintoa sen fyysiseen ympäristön laatuun, jossa he asuvat.

Ateenan esikaupunki Kallithea on yksi tiheimmin rakennetuista ja asutetuista Kreikan kaupungeista. Tämän kaupungin keskustassa on yksi ainoa rakentamaton, 30 000 m2:n laajuinen alue, joka on testamenttilahjoitus ja jota on luonnehdittu viheralueeksi ja yhteisessä käytössä olevaksi aukioksi. Tätä aluetta uhkaa nyt rakentaminen, jonka hyödyllisyys on kyseenalaista ja johon on tarkoitus käyttää yhteisön varoja. Alueelle pyritään nimittäin rakentamaan yliopiston rakennuksia ilman että siihen on ilmeistä tarvetta ja samalla kun kaupungin laitamilla on olemassa vakavasti otettavia vaihtoehtoisia sijoitusmahdollisuuksia, joihin ei liity ongelmia. Kaupunkisuunnittelun ohjelmat ovat tietenkin kansalliseen toimivaltaan kuuluvia, mutta kaupunkiympäristöä koskevan vihreän kirjan mukaan tässä on liikkumavaraa myös yhteisön toimille.

Ottaen huomioon, että Kreikan perustuslain artikla 24 kieltää ankarasti ja yksiselitteisesti millään tavoin tai mistään syystä rakentamasta kiistanalaista aluetta, samoin millä tahansa tavalla heikentämästä sen asemaa tai laatua, ja yhteisön rahat annetaan käytettäväksi ympäristölainsäädännön, -etiikan, -filosofian ja ympäristön huomioivien käyttäytymissääntöjen mukaisella tavalla,

vihreän kirjan kaupunkiympäristöstä,

komission kertomuksen (lokakuu 1994) kestävästi kehittyvistä eurooppalaisista kaupungeista ja

komission tiedonannon (KOM(97) 0197)

komissiolta kysytään: Mistä syystä se rahoittaa hanketta, joka kohtelee väkivaltaisesti jo nyt raskaasti kuormitettua Kallithean kaupunkiympäristöä ja muodostaa riitasoinnun siinä herkkätuntoisuudessa, jota komissio on osoittanut elämänlaatua ja suurkaupunkien kestävän kehityksen edistämistä koskevien kysymysten suhteen?

Komission jäsenen Monika Wulf-Mathiesin komission puolesta antama vastaus (22. syyskuuta 1997)

Olettaen että parlamentin jäsen viittaa Harokopionin valtiolliseen yliopistoon komissio ilmoittaa hänelle, että Kreikan viranomaisten mukaan:

- kysymyksessä kuvattu alue on yksityisomistuksessa, ja se testamentattiin yliopistolle vuonna 1915;

- kiinteistö nimettiin neljä vuotta sitten virallisesti yliopistoalueeksi. Sitä ei ole nimetty viheralueeksi. Koska kiinteistö lisäksi kuuluu yliopistolle ja on lahjoitus, sitä suojelevat Kreikan perustuslaki ja lainsäädäntö;

- yliopisto uudisti hiljattain rakennuksiaan. Alueen pinta-ala on 20 000 m2, josta 670m2 tullaan käyttämään yliopiston kirjaston rakentamiseen, joka on rakennuskompleksin ainoa uusi rakennus. Kreikan viranomaiset ovat virallisesti hyväksyneet rakennuksen kaikkia asiaankuuluvia oikeudellisia menettelyjä noudattaen, ja yhteisö osarahoittaa sitä Attikan toimintaohjelman puitteissa;

- yliopisto on istuttanut alueelle yli 2 500 puuta ja kasvia ja kunnostanut kaikki siellä olevat perinteiset kaivot.